Regte dieet plan en kossoorte, wil aktief raak en gewig verloor. | Health24
Posted by: Shirley | 2004/10/28
Regte dieet plan en kossoorte, wil aktief raak en gewig verloor.
Ek is vir die afgelope 2 jr baie onaktief gewees. Het vir 8 jr Korfbal gespeel en Comrades gehardloop. Ek het 'n aktiewe metobolisme gehad. Ek wil nou weer begin maar weet nie wat is die regte kosse om te eet om genoeg energie te hê en gewig te verloor nie en wat sal help om my metobolisme aan die gang te kry. Kan jy asb help? Ek wil weer begin hardloop en volgende weer korfbal speel.
Die heel beste manier om jou metabolisme weer te stimuleer, is om weer aktief te raak en te begin oefen. Die sprekers op die Obesity Kongres wat ek verlede week bygewoon het, het oor en oor beklemtoon dat mense kan gewig verloor deur elke dag 30 min te oefen of te stap. Probeer 'n lae-vet, hoë-vesel dieet (kliek op 'Diet' en 'Weight loss' en 'Slimming Diet' vir 'n kopie) saam met die oefening.